გატჩინის რაიონი

გატჩინის რაიონი () — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი გატჩინა, საიდანაც მომდინარეობს რაიონის სახელიც. წარმოიქმნა 1927 წლის სექტემბერში. გატჩინის ტერიტორიაზე არსებული ადმინისტრაციულ-ტერიტორიული იყო გატჩინის მაზრა, რომელიც 1922 წელს შეიქმნა, 1923 წელს კი სახელი შეეცვალა და ეწოდა ტროცკის მაზრა. რაიონის ფართობი 2850.3 კმ²-ს შეადგენს. 2010 წლის მონაცემებით რაიონის მოსახლეობა 233 396 ადამიანს შეადგენდა.

გატჩინის რაიონი მდებარეობს რუსეთის ევროპული ნაწილის ჩრდილო-დასავლეთ მხარეში, რომელსაც ჩრდილო-აღმოსავლეთიდან — ფედერალური მნიშვნელობის ქალაქი სანქტ-პეტერბურგი, აღმოსავლეთიდან — ტოსნოს, სამხრეთიდან — ლუჟსკის, დასავლეთიდან — ვოლოსოვის, ხოლო ჩრდილო-დასავლეთიდან — ლომონოსოვის რაიონები ესაზღვრება.

დემოგრაფია
2010 წლის მონაცემებით რაიონის მოსახლეობა 233 396 ადამიანს შეადგენდა, რაც ლენინგრადის ოლქის მოსახლეობის 13,59 % შეადგენს. ამ მაჩვენებლით რაიონი მეორე ადგილს იკავებს ოლქში. შედარებით მჭიდროდაა დასახლებული რაიონის სამხრეთ-აღმოსავლეთ ნაწილი. ჩრდილოეთი ნაწილი სანქტ-პეტერბურგის აგლომერაციის შემადგენლობაში შედის. მოსახლეობის გარკვეული ნაწილი მიგრაციას განიცდის, ისინი ძირითადად სასწავლებლად ან სამუშაოდ მიდიან სანქტ-პეტერბურგში.

გატჩინის რაიონის მოსახლეობის დინამიკა:
 წელი  მოსახლეობა, ადამ.  წყარო  შენიშვნა 1959 118 103  1959 წლის აღწერა  გატჩინის გარეშე (36 725 ადამ.) 1970 123 184  1970 წლის აღწერა  გატჩინის გარეშე (63 292 ადამ.) 1979 128 735  1979 წლის აღწერა   გატჩინის საქალაქო საბჭოს გარეშე (76 181 ადამ.) 1989 138 022  1989 წლის აღწერა  გატჩინის საქალაქო საბჭოს გარეშე (80 375 ადამ.) 2002 132 010  2002 წლის აღწერა  გატჩინის გარეშე (88 659 ადამ.) 2010 233 396  2010 წლის აღწერა 

რესურსები ინტერნეტში
 გატჩინის რაიონის ოფიციალური საიტი 
 გატჩინის რაიონი ლენინგრადის ოლქის ოფიციალურ საიტზე
 კანონი გატჩინის რაიონის შესახებ 
 გატჩინის რაიონი. ისტორია, კულტურა და ტურიზმი 
 ლენინგრადის ოლქის არქიტექტურის ძეგლები: გატჩინის რაიონი

 სქოლიო 

კატეგორია:ლენინგრადის ოლქის რაიონები